પ્રસંગ હતો સુઝાનના બહેન સિમોન ખાનના સ્ટોર સિમોનના લૉન્ચિંગનો. આ સ્ટોર મુંબઈના પૉશ એરિયામાં છે અને ગઈકાલે રાત્રે આ સ્ટોર લૉન્ચ કરવામાં આવ્યો. ગેસ્ટ લિસ્ટમાં ઘણા બધા નામો હતાં અને તેમાંથી આંખે ઉડીને વળગે તેવું નામ હૃતિક રોશનનું પણ હતું. બહેનનો સ્ટોર હતો એટલે સુઝાન તો આવવાનાં જ હતાં, પરંતુ ગેસ્ટ લિસ્ટમાં સુઝાનના ભૂતપૂર્વ પતિ અને સિમોનના બનેવીનું નામ પણ હોવાથી લોકોને આશા હતી કે હૃતિક રોશન આવશે અને છુટાછેડા બાદ હૃતિક-સુઝાનનો આમનો-સામનો થશે, પરંતુ એવું કંઈ જ ન થયું.